Document ID: 32006R0601

UREDBA KOMISIJE (ES) št. 601/2006
z dne 18. aprila 2006
o izvajanju Uredbe (ES) št. 184/2005 Evropskega parlamenta in Sveta glede oblike in postopka prenosa podatkov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb (1), in zlasti člena 7 Uredbe,
ob upoštevanju naslednjega:
(1)
Uredba (ES) št. 184/2005 vzpostavlja skupni okvir za sistematično proizvodnjo statistike Skupnosti glede plačilne bilance, mednarodne trgovine s storitvami in neposrednih tujih naložb.
(2)
Za predložitev primerljivih in usklajenih podatkov med državami članicami, za zmanjšanje tveganja napak pri prenosu podatkov in za povečanje hitrosti, s katero se lahko zbrani podatki obdelajo ter postanejo dostopni uporabnikom, je treba podrobno navesti obliko in postopek prenosa zahtevanih podatkov. Kot dodatek k navodilom iz vsakoletno revidiranega Eurostatovega priročnika plačilne bilance je zato treba določiti izvedbena pravila.
(3)
Ukrepi, predvideni s to uredbo, so v skladu z mnenjem Odbora za plačilno bilanco, in z Uredbo (ES) št. 184/2005 -
SPREJELA NASLEDNJO UREDBO:
Člen 1
Prenos podatkov
Države članice Komisiji (Eurostatu) prenesejo podatke v elektronski obliki preko enotnega portala za vnos podatkov, ki ga vzdržuje Komisija (Eurostat).
Komisija (Eurostat) omogoči dostop do podrobne dokumentacije v zvezi s tem enotnim portalom za vnos podatkov in zagotovi navodila za izvedbo postopkov pošiljanja podatkov, ki so združljivi z njim.
Člen 2
Oblika podatkov
Države članice uporabljajo obliko podatkov „Gesmes“ v skladu s standardi izmenjave, ki jih je določila Komisija (Eurostat). Komisija (Eurostat) omogoči dostop do podrobne dokumentacije v zvezi s temi standardi in zagotovi navodila za izvajanje teh standardov v skladu z zahtevami te uredbe.
Nobena pravno zaščitena oblika podatkov se ne uporablja.
Člen 3
Tehnične specifikacije oblike podatkov
Tehnične specifikacije strukture podatkov so navedene v Prilogi k tej uredbi.
Člen 4
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. aprila 2006

Labels: 12
7
3
19